Mjög góður árangur náðist hjá frjálsíþróttakeppendum úr UMSB sem fóru til Reykjavíkur og kepptu á 100 ára afmælisstórmóti ÍR sem haldið var um helgina . Hæst bar árangur Björgvins Hafþórs Ríkharðssonar sem náði fjórða sæti í 800 m hlaupi pilta . Björgvin hljóp á 2:20 , 53 og stórbætti fyrri árangur sinn og setti nýtt héraðsmet . Björgvin varð auk þess í 4. sæti í hástökki , stökk 1,55 m , í 8. sæti í 60 m hlaupi á tímanum 8,80 sek. í 8. sæti í langstökki og 6. sæti í 200 m hlaupi . Í flokki 8 ára og yngri náði Helgi Guðjónsson góðum árangri þegar hann sigraði í 600 m hlaupi . Helgi náði auk þess 3. sæti bæði í 60 m hlaupi og boltakasti og varð í 6. sæti í langstökki . Í sama flokki náði Arnar Smári Bjarnason einnig góðum árangri og varð 8. í 60 m. hlaupi og 400 m hlaupi og 14. í langstökki og boltakasti . Bergþór Ægir Ríkharðsson bróðir Björgvins náði einnig góðum árangri þegar hann sigraði í 600 m hlaupinu með glæsibrag . Einnig varð Bergþór í 4. sæti í hástökki og 7. sæti í 60 m hlaupinu . Orri Jónsson bætti sig síðan í báðum þeim greinum sem hann keppti í þegar hann hljóp 800 m á 2:25 . 20 og í langstökki fór hann 4,61m. “ Þetta er aðeins hluti af þeim ungu og efnilegu krökkum sem nú æfa frjálsar íþróttir í Borgarfirði og því er hægt að segja að framtíðin sé mjög björt , ” segir Bjarni Þór Traustason þjálfari í samtali við Skessuhorn . Á myndinni er Björgvin Hafþór á verðlaunapalli á unglingalandsmótinu á Laugum í fyrrasumar .